Okresná prokuratúra Vranov nad Topľou 
Nám. Slobody 5, 093 80 Vranov nad Topľou 	

Sp. zn. : Pv 809/13/7713	Vranov nad Topľou, 8.1.2015
EEČ : 2-61-14-2015

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno d Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Vranov nad Topľou
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Vranov nad Topľou zo dňa 15.10.2013, spisová značka Pv 809/13/7713, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
v dobe XXXXX motorovou pílou v dielci č. 411a, parcely č. 301/1 k.ú. obce XXXXX v neštátnom neodovzdanom lesnom poraste, ktorý je v správe XXXXX republiky, štátny podnik Odštepný závod XXXXX, Lesná správa Hanušovce nad Topľou a ktorý patrí do lesného pôdneho fondu zrezal 8 ks stojacich stromov dreviny buk, hrad a breza o priemeroch na pni od 20 do 30 cm bez potrebného povolenia na výrub, ktoré následne porezal na metrovicu v množstve 5 prm a potom v čase o 16.00 hod. poslal po uvedené drevo svojho zaťa XXXXX, nar. XXXXX, trv. bytom XXXXX XXXXX, toho času Hanušovce nad Topľou, Kláštorná č. 667/30, ktorý nevedel, že obvinený XXXXX na výrub dreva a zvoz nemá potrebné povolenie a preto XXXXX po naložení dreva na vlečku traktora toto drevo z miesta odviezol, čím obvinený pre poškodeného XXXXX republiky, štátny podnik Odštepný závod XXXXX spôsobil škodu vo výške 65,04 eur, 

Uznesením prokurátora Okresnej prokuratúry Vranov nad Topľou zo dňa 15.10.2013, spisová značka XXXXX, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
	XXXXX prokuratúry vo vo Vranove nad Topľou uznesením zo dňa 15.10.2013, právoplatným dňom 27.10.2013 podmienečne zastavil trestné stíhanie obvineného XXXXX vedené pre prečin krádeže podľa § 212 ods. 2 písm. d) Trestného zákona a určil obvinenému skúšobnú dobu v trvaní 12 mesiacov. Skúšobná doba uplynula dňa 27.10.2014.

	Dozorujúci prokurátor vyžiadal správu o povesti obvineného počas skúšobnej doby z miesta trvalého bydliska, zabezpečil aktuálny výpis z registra trestov a taktiež výpis z ústrednej evidencie priestupkov. Po uplynutí skúšobnej doby bolo zistené, že obvinený XXXXX v stanovenej skúšobnej dobe viedol riadny život, nedopustil sa žiadnej trestnej činnosti, porušenia občianskeho spolužitia a ani iného protiprávneho konania. Škoda, ktorá vznikla poškodenému XXXXX republiky, štátny podnik Odštepný závod XXXXX, Lesná správa Hanušovce nad Topľou, bola podľa vyjadrenia splnomocneného zástupcu XXXXX v plnej výške obvineným nahradená. 

	Podľa § 217 ods. 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil.

	Podľa § 217 ods. 4 Trestného poriadku právoplatnosťou uznesenia o tom, že sa obvinený osvedčil nastávajú účinky zastavenia trestného stíhania (§ 9 ods. 1 písm. e) Trestného poriadku).

	Vzhľadom na vyššie uvedené bolo potrebné rozhodnúť tak, ako je uvedené vo výrokovej časti tohto uznesenia.

Poučenie:
	Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Juraj Oravec
prokurátor